Extended-Tetrathiafulvalene-Porphyrin Donor Materials for Organic Solar Cells
Independent Research Fund Denmark
Syddansk Universitet (University of Southern Denmark)
Udviklingen I tredjeverdenslande har øget forventningerne til produktionen af el i 2050. Heraf estimeres det at næsten halvdelen af den forøgelse skal komme fra grøn energi. Solcelle-teknologien er i rivende udvikling og især organiske solceller er i fokus. Disse organiske solceller er fleksible, billige at producere og kan virke både inden- og udendørs. Desværre er de endnu ikke så effektive og stabiliteten skal også forbedres før at man kan se et kommercielt potentiale. I dette projekt vil vi arbejde med to typer af molekyler der er interessante med hensyn til molekylær elektronik og netop solceller. Tetrathiafulvalen (TTF) er et lille molekyle som virker elektron-donerende. Op gennem 70’erne var der stor interesse for dette molekyle, da det viste sig at være superledende (ingen modstand og tab af energi) når det blev blandet med en passende elektron-acceptor. TTF har vist sig at være en god halvleder der kan transportere positive ladninger. Porphyrin, kendt som ”The Pigment of Life”, er ansvarlig for den grønne farve i planter. Det er netop en udgave af porphyrin (Klorofyl) som er ansvarlig for den grønne farve af planter og deres mulighed for at optage energi fra sollys. Kombinationen af disse to molekyler til at lave nye elektron-donor molekyler indenfor organiske solceller forventes at øge evnen til at fange sollyset samtidig med at transporten af elektroner og de positive huller som de skaber kan bevæge sig mere effektivt og uden at molekylerne går i stykker.
Research Projects (Max 10 MDKK) / DFF-Forskningsprojekt1 / grant